Grybinė (Marijampolė)

Grybinė – kaimas šiaurės vakarinėje Marijampolės savivaldybės dalyje, 6–7 km nuo miesto, 3 km į pietvakarius nuo Šunskų. Kaimas įsikūręs buvusiose stambaus ūkininko Grybo žemėse, kurios buvo išparduodamos dar XIX a. pabaigoje.

Šiuo metu kaime išlikę 8 senieji vienkiemiai, įkurtos kelios naujos (7) sodybos. Kaimo ribos pagal šiandieninį adresų registrą šiek tiek skiriasi nuo ankstesnio skirstymo.

Istorija 

Pokario metais apylinkėse veikė Tauro apygardos, Vytauto partizanų rinktinės partizanai. (1946 m. birželio 4 d.) kaimo ribose, ties kryžkele, partizanai buvo surengę pasalą, kurios metu buvo apšaudyti sunkvežimiais į Šunskus važiavę tarybiniai aktyvistai. Žuvo dauguma važiavusiųjų. Ši pasala šaltiniuose kartais dar vadinama Grybinės mūšiu. Vėliau Marijampolėje Gedimino gatvėje nušautos rajkomo darbuotojos Izabelės Laukaitytės vardu pavadintas Šunskų apylinkėse buvęs kolūkis. Šiam įvykiui atminti tarybiniais metais kaime pastatytas atminimo paminklas yra išlikęs iki šiol. 2018 m. vasario mėnesį, minint Lietuvos valstybės atkūrimo šimtmetį, paminklas nežinomų asmenų buvo išterliotas raudonais dažais, dėl to buvo kilusi visuomenės diskusija dėl jo visiško pašalinimo.

Kelis dešimtmečius Šunskų girios pakraštyje, prieš įvažiuojant į kaimą, stovėjo iš medžio konstrukcijų vietinių miškininkų pastatytas ~ 3 m aukščio medinis grybas – stoginė, kurį laiką buvęs kaimo simboliu. Kaime kelis dešimtmečius veikė pieno supirkimo punktas, yra autobusų stotelė. Gretimi kaimai – Dielinė, Karužai. Tarp kaimo senbuvių buvo paplitusios tokios pavardės: Kalėdai, Paulauskai, Povilaičiai, Abraičiai, Žalnierukai ir kt.

Grybinėje, buvusioje Grybo sodyboje yra išlikęs kaimo mokyklos pastatas – stuba. Čia gyveno ir paskutinis joje dirbęs mokytojas – Jonas Sideravičius.

Gyventojai

Šaltiniai 

Marijampolės savivaldybės gyvenvietės